ศาลตัดสินปล่อยตัวหนุ่มอังกฤษเสื้อแดง พ้นผิดก่อการร้าย-วางเพลิง
สำนักข่าวเอพีรายงานความคืบหน้ากรณีศาลไทยตัดสินคดีนายเจฟฟ์ ซาเวจ ชาวอังกฤษ อายุ 48 ปี ซึ่งถูกจับกุมหลังตำรวจไทยพบหลักฐานเป็นคลิปวิดีโอที่นายเจฟฟ์ขู่ว่าจะก่อจลาจลและเผาทุกอย่างให้วอดในช่วงที่เกิดเหตุการณ์ความรุนแรงในไทยเมื่อเดือน พ.ค.ที่ผ่านมา โดยผู้พิพากษา ยุทธนา ไสวสุวรรณวงศ์ ตัดสินว่านายเจฟฟ์รอดพ้นความผิดในข้อหาวางเพลิงและก่อการร้าย แต่มีความผิดข้อหาฝ่าฝืน พ.ร.ก.ฉุกเฉินฯ พร้อมตัดสินลงโทษจำคุกเป็นเวลา 3เดือน แต่เนื่องจากนายเจฟฟ์มิได้มีสัญชาติไทยและไม่มีส่วนได้ส่วนเสียจากความขัดแย้งทางการเมืองไทย จึงลดโทษเหลือกึ่งหนึ่ง แต่นายเจฟฟ์ถูกควบคุมตัวในเรือนจำมาแล้วระยะหนึ่ง จึงตัดสินให้ปล่อยตัวทันที ทำให้นายเจฟฟ์ถึงกับร่ำไห้ทันทีที่ได้ฟังคำตัดสินและบอกกับผู้สื่อข่าวเอพีว่าสิ่งที่เกิดขึ้นเป็นเรื่องมหัศจรรย์และประเทศไทยมีความยุติธรรม แต่อยากให้ความยุติธรรมได้เกิดกับทุกคนในประเทศ ไม่ว่าจะเป็นผู้เสียชีวิต คนเสื้อแดง หรือแม้แต่พวกเสื้อเหลืองทั้งนี้ เจ้าหน้าที่ตำรวจตรวจคนเข้าเมืองจะควบคุมตัวนายเจฟฟ์อีกประมาณ 4 วันทำการ จากนั้นจึงจะดำเนินการส่งตัวกลับอังกฤษ และสถานทูตอังกฤษประจำประเทศไทยจะประสานความร่วมมือกับทางตำรวจอีกแรงหนึ่ง
 สำนักข่าวเอพีรายงานความคืบหน้ากรณีศาลไทยตัดสินคดีนายเจฟฟ์ ซาเวจ ชาวอังกฤษ อายุ 48 ปี
การชุมนุมเดือนมีนาคม - พฤษภาคม 2553,พระราชกำหนดการบริหารราชการในสถานการณ์ฉุกเฉิน พ.ศ.2548